《病属徐公子携具过访》
明代·皇甫汸

端居抱忧疾，自愧损春心。绝客来相问，劳君独见寻。

酒肴逢好事，山水待知音。为驻王孙驾，门前芳草深。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。